РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/124-24

26. септембар 2024. године

Б е о г р а д

ЗАПИСНИК

СА 17. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 26. СЕПТЕМБРА 2024. ГОДИНЕ

 Седница је почела у 15,00 часова.

 Седници је, сагласно члану 70. став 2. Пословника Народне скупштине, председавао Бранимир Јовановић, заменик председника Одбора.

Седници су присуствовали чланови Одбора: Игор Д. Јакшић, Оља Петровић, Дане Станојчић, Горан Милић, Стефан Китановић и Ђорђе Комленски.

Седници нису присуствовали чланови Одбора: Миленко Јованов, Милољуб Албијанић, Александар Југовић, Снежана Пауновић, Бранко Лукић, Мирослав Алексић, Јелена Милошевић, Драгана Ракић и Стефан Јањић и Војислав Михаиловић.

Седници су присуствовали заменици чланова Одбора: Татјана Петровић Стојковић заменик Милољуба Албијанића, Снежана Јовановић заменик Александра Југовића и Урош Ђокић, заменик Мирослава Алексића.

Марко Милошевић, заменик Снежане Пауновић, приступио је седници приликом разматрања Прве тачке дневног реда.

На предлог председника, Одбор је једногласно утврдио следећи

Д н е в н и р е д:

1. Разматрање Решења Републичке изборне комисије о додели мандата народног посланика ради попуне упражњеног посланичког места у Народној скупштини (03 број 013-2236/24 од 26. септембра 2024. године).

**Прва тачка дневног реда**: Разматрање Решења Републичке изборне комисије о додели мандата народног посланика ради попуне упражњеног посланичког места у Народној скупштини

 Председник је упознао чланове Одбора да је достављено Решење Републичке изборне комисије о додели мандата Минели Календер као и Уверења о избору именованог за народног посланика.

Подсетио је да је Одбор, у складу са одредбама члана 199. Пословника, овлашћен да изврши увид у Решење Републичке изборне комисије и Уверења о избору народног посланика, ради утврђивања истоветности података.

Дискусије није било.

Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

 Одбор је констатовао да је престанком мандата народног посланика Мирзе Хајдиновића, изабраног са Изборне листе „СДА Санџака - др Сулејман Угљанин SDA Sandžaka - dr. Sulejman Ugljanin“ остало упражњено посланичко место у Народној скупштини, у складу са одредбом члана 131. Закона о избору народних посланика.

 Када народном посланику мандат престане пре него што се потврде мандати за две трећине народних посланика из наредног сазива, мандат се додељује кандидату са изборне листе на начин утврђен у чл. 134. и 135. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Решење Републичке изборне комисије и Уверење Минеле Календер о избору народног посланика, изабране са Изборне листе „СДА Санџака -др Сулејман Угљанин SDA Sandžaka - dr. Sulejman Ugljanin“ и утврдио да су подаци о избору народног посланика истоветни са подацима из Решења Републичке изборне комисије, чиме су се стекли услови за потврђивање мандата именованом народном посланику.

Одбор предлаже да Народна скупштина одмах по пријему овог извештаја, констатује потврђивање мандата Минели Календер, новоизабраном народном посланику.

 За известиоца Одбора на седници Народне скупштине одређен је Миленко Јованов, председник Одбора.

\*\*\*

Седница је завршена у 15,05 часова.

Саставни део овог записника чини обрађени тонски снимак седнице Одбора.

 СЕКРЕТАР ОДБОРА ЗАМЕНИК

 ПРЕДСЕДНИКА ОДБОРА

 Светлана Дедић Бранимир Јовановић